на инфраструктурата изисква за превоза на опасни товари;
 –определяне, съвместно с управителя на инфраструктурата, на линиите за комуникация и планиране на конкретни мерки в случай на аварийни ситуации, засягащи товарите.
 4.2.3.4.4Качество на експлоатацията
 Управителят на инфраструктурата и железопътното предприятие въвеждат процедури за наблюдение на ефективното функциониране на всички услуги.
 Процедурите за наблюдение трябва да бъдат разработени така, че да позволяват анализ на данните и установяване на съществуващи тенденции по отношение както на човешки грешки, така и на грешки в системите. Резултатите от този анализ се използват при предприемане на действия за подобрение с цел предотвратяване или смекчаване на последиците от събития, които могат да застрашат ефективната експлоатация на мрежата.
 Когато тези действия за подобряване биха били от полза за цялата мрежа и включват други управители на инфраструктури и железопътни предприятия, те се свеждат до знанието им при спазване на търговската тайна.
 Събития, довели до значителни смущения в работата, се анализират от управителя на инфраструктурата възможно най-скоро. Когато е уместно, и особено когато събитието засяга член на неговия персонал, управителят на инфраструктурата трябва да покани железопътните предприятия, засегнати от събитието, да участват в анализа. Когато в резултат на анализа се отправят препоръки за подобряване на железопътната мрежа с цел отстраняване или смекчаване на причините за произшествия/инциденти, те трябва да бъдат сведени до знанието на всички засегнати управители на инфраструктури и железопътни предприятия.
 Тези процеси се документират и подлежат на вътрешна проверка.
 4.2.3.5.Записване на данните
 Данните, свързани с движението на даден влак, се записват и съхраняват за следните цели:
 –подпомагане на системното наблюдение на безопасността като средство за предотвратяване на инциденти и произшествия;
 –определяне на състоянието на машиниста, на влака и на инфраструктурата в периода преди и (ако е необходимо) непосредствено след даден инцидент или произшествие с цел да се установят причините и да се аргументира предприемането на нови или ревизирани мерки за предотвратяване на подобни случаи;
 –записване на информация, свързана с действията както на локомотива/тяговата единица, така и на машиниста.
 Записаните данни трябва да позволяват да се установи:
 –датата и часът на записване;
 –точното географско местоположение на записаното събитие;
 –идентификацията на влака;
 –самоличността на машиниста.
 Данните, които следва да се записват за ETCS/GSM-R (Европейска система за управление на влаковете/Глобалната система за мобилна комуникация на железниците) са тези, описани в ТСОС „Контрол, управление и сигнализация“, които са от значение във връзка с изискванията на настоящата точка 4.2.3.5.
 Данните се запечатват и съхраняват по сигурен начин и са достъпни за упълномощени органи, включително национални разследващи органи, изпълняващи своите функции по член 22 от Директива (ЕС) 2016/798.
 4.2.3.5.1Записване на данните от наблюденията извън влака
 Управителят на инфраструктурата записва данни минимум за следното:
 –неизправност на разположеното край линията оборудване, свързано с движението на влаковете (сигнализация, железопътни стрелки и др.);
 –установено прегряване на лагерите на осите, ако има монтирана система за установяване;
 –комуникация между машиниста и ръководителя на движението, свързана с безопасността.
 4.2.3.5.2Записване на данните от наблюденията на борда на влака
 Железопътното предприятие записва данни минимум за следното:
 –установено подминаване на сигнали за опасност или за „край на разрешеното движение“;
 –задействане на аварийната спирачка;
 –скоростта, с